जयभान सिंह पवैया (जन्म: ०६ जुलाई १९५५) एक सामाजिक-सांस्कृतिक कार्यकर्ता एवं राजनेता हैं। सम्प्रति वह भारतीय जनता पार्टी के महाराष्ट्र राज्य के सह प्रभारी के साथ-साथ राष्ट्रीय कार्यसमिति के सदस्य हैं। आप मध्यप्रदेश में शिवराज सिंह चौहान की सरकार में उच्चशिक्षा मंत्री रहे , इसके पूर्व 13वीं लोकसभा में ग्वालियर से सांसद रहे । वे विनय कटियार के बाद बजरंग दल के द्वितीय राष्ट्रीय अध्यक्ष बने। उन्हें एक राष्ट्रवादी विचारक व प्रखर जनवक्ता के रूप में माना जाता है।

 प्रारंभिक जीवन एवं सामाजिक कार्य 
जयभान सिंह पवैया का जन्म मध्य प्रदेश के ग्वालियर जिले के चीनौर ग्राम में हुआ था। इनके पिताजी का नाम बलवन्त सिंह पवैया था। वे सिविल इंजीनियरी में डिप्लोमा है। उनके जीवन की प्रमुख घटनाएँ निम्नलिखित हैं-श्री जयभान सिंह पवैया  (जनसम्पर्क विभाग, मध्य प्रदेश)
 
	 1973 में राष्ट्रीय स्वयंसेवक संघ के स्वयंसेवक बनें।   

	 1973 में अखिल भारतीय विद्यार्थी परिषद से जुड़े एवं महानगर अध्यक्ष, मध्य प्रदेश के संयुक्त मंत्री एवं राष्ट्रीय कार्य समिति में दायित्व निर्वहन किया।

	 1974 में लोकनायक श्री जयप्रकाश नारायण जी से प्रत्यक्ष प्रेरणा लेकर सम्पूर्ण क्रांति आंदोलन में भाग लिया। 

	 1975 में "गंगावतरण" नाटक की रचना की जिसे आर्टिस्ट्स कंबाइन ने मंचित किया इसके साथ 1977-78 मानसेवी पत्रकार के रूप में समाचार पत्र में भी कार्य किया।

	 1988 में डॉक्टर हेडगेवार जन्म शताब्दी पर "सबका मंदिर, सबका कुआं" उद्घोष को लेकर ग्राम क्षेत्र में सामाजिक समरसता पदयात्रा की।

	 1982 से 1997 तक विश्व हिन्दू परिषद में प्रदेश व् राष्ट्रीय जिम्मेदारी निभाई। 1993 में उन्हें बजरंग दल के प्रथम राष्ट्रीय महासचिव व 1995 में द्वितीय राष्ट्रीय अध्यक्ष बनाये गये।

	 90 के दशक में मध्य प्रदेश में "धार भोजशाला मुक्ति आंदोलन" का नेतृत्व किया व जेल यात्रा की।

	 1993 में श्री राम जन्म भूमि मामले में श्री लालकृष्ण आडवाणी जी, श्री कल्याण सिंह जी व डॉ मुरली मनोहर जोशी जी के साथ सीबीआई विशेष अदालत द्वारा 14 दिन जेल में बंदी रहे।

	 बजरंग दल के राष्ट्रीय अध्यक्ष के रूप में फरवरी 1996 में संगम के तट पर आयोजित विराट युवा कुंभ में भारत के डेढ़ लाख युवाओं को गौ रक्षा के संकल्प से जोडा तथा 1996 में ही "ऑपरेशन गौ रक्षा" चलाकर महाराष्ट्र में गोकशी की घटनाओं को रोकने के विरुद्ध अभियान का नेतृत्व किया।

	 अगस्त, 1996 में आतंकवादियों द्वारा अमरनाथ यात्रा बंद करने की चुनौती के विरोध में पचास हजार युवकों के साथ कश्मीर कूच किया।

 राजनीतिक यात्रा 
	 जनवरी 1998 में अटल जी की प्रेरणा से कांग्रेस के दिग्गज नेता स्व. माधवराव सिंधिया के विरुद्ध ग्वालियर से पहला चर्चित व रोमांचक लोकसभा चुनाव लड़ा।

	 1999 में १३वीं लोकसभा हेतु ग्वालियर से संसद सदस्य निर्वाचित हुए, संसद सदस्य रहते हुए संसद की आचार समिति " " व रेलवे की संसदीय स्थाई समिति के सदस्य तथा पर्यटन मंत्रालय की परामर्शदात्री समिति के सदस्य रहे।

	 वर्ष 2000 में "वीरांगना लक्ष्मी बाई बलिदान मेला", ग्वालियर तथा राष्ट्रीय वीरांगना सम्मान स्थापित किया। 

	 वर्ष 2003 चिली के सेंटिआगो में आयोजित अंतर्राष्ट्रीय संसदीय संघ () के 108 वें अधिवेशन में "आतंकवाद" विषय सत्र में पर हिन्दी का पहला भाषण दिया।

	 2005 से 2013 तक मध्यप्रदेश में राज्य बीस सूत्रीय क्रियान्वयन समिति के उपाध्यक्ष (मंत्री स्तर) रहे।  

	 जयभान सिंह पवैया 2013 में ग्वालियर से विधायक चुनें गये व 30 जून, 2016 को मुख्यमंत्री शिवराज सिंह चौहान के मंत्रि-परिषद में उच्चशिक्षा मंत्री के रूप में शामिल किये गये 

	 मध्यप्रदेश के उच्च शिक्षा मंत्री रहते हुए दीक्षांत समारोह में विदेशी के स्थान पर भारतीय वेशभूषा धारण करने का ऐतिहासिक निर्णय। सभी उच्च शिक्षण संस्थानों में राष्ट्रीय ध्वज तथा स्वामी विवेकानंद व डॉक्टर भीमराव अंबेडकर जी के चित्र की अनिवार्यता लागू की। 

	 2019 के लोकसभा चुनाव में दिल्ली राज्य के सह प्रभारी का दायित्व।

	 वर्तमान में वर्ष 2020 से महाराष्ट्र के सह प्रभारी एवं वर्ष 2013 से भारतीय जनता पार्टी की राष्ट्रीय कार्य समिति के सदस्य।

सन्दर्भ

बाहरी कड़ियाँ

श्रेणी:भारतीय राजनीतिज्ञ
श्रेणी:बजरंग दल
श्रेणी:राष्ट्रीय स्वयंसेवक संघ
श्रेणी:भारतीय जनता पार्टी